زیند نہاد ءَ ہر شئے ما تاوان کُتہ
ارسے زُرتگ بچکندے نکران کُتہ
باز برءَ تہنائی یَل داتہ تہنا
ما نشتہ ءُ سِنگاں گوں دیوان کُتہ
ہر یکّے ءَ نازبُوی سر شاحے گوں
تئی زہیراں اے شہر چو قبرستان کُتہ
زہر کُتہ دَوزواہے دوست کُتہ زہرے
ما اے کراچی زُرتہ کُلانچ ءُ بان کُتہ
چُنڈے وارتہ چُنڈے ایر کُتہ شام ءَ
اے پئیما ما زِند وتی گُزران کُتہ
چو دار ءَ سبزیت چو درچک ءَ اِیر مِریت
تئی یاتاں اے زرد بلوچستان کُتہ
ما ہر شعرے گُشتہ حقّ ءُ دِل گُشتہ
ما ہر گپّے میر کُتہ ایمان کُتہ
میرساگر